AIŠKINAMASIS RAŠTAS

Dėl savivaldybės turto išnuomojimo viešo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2016 m. spalio 20 d. sprendimu Nr. B1-216 „Dėl patalpų, esančių Molėtų r., Giedraičių mstl., Vilniaus g. 26, išnuomojimo viešo konkurso būdu“ nusprendė išnuomoti 248,41 kv. m ploto patalpas administraciniame pastate verstis prekybos ir paslaugų veikla. Patalpos išnuomotos 10 metų. Šalia nuomojamo administracinio pastato yra garažas, kuris administracijos veiklai nenaudojamas ir nereikalingas. Šį pastatą išsinuomoti pagalbinei ūkio veiklai pageidauja administracinio pastato patalpų nuomininkas. Siekiant, kad pastatas būtų tikslingai naudojamas ir prižiūrimas, siūloma jį išnuomoti 10 metų.

Pradinė 1 kv. m pradinė nuomos kaina – 0,09 Eur.

Parengto sprendimo projekto tikslas – išnuomoti viešo konkurso būdu 10 metų laikotarpiui 45 kv. m garažą, esantį Molėtų r. sav., Giedraičių mstl., Vilniaus g. 26, verstis pagalbine ūkio veikla. Pradinė 1 kv. m nuomos kaina – 0,09 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos patikėjimo teise valdomas, bet įstaigos veiklai nenaudojamas pastatas - garažas bus išnuomotas ir jame bus vykdoma veikla.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą išnuomoti garažą, bus skelbiamas viešas turto nuomos konkursas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.